turjo4nis/wikipedia-bn-dump-20250701 huggingface dataset:
অনিমেষ রায় (জীববিজ্ঞানী)

অনিমেষ রায় একজন বাঙালি সিস্টেমস জীববিজ্ঞানী। তিনি কেক গ্র্যাজুয়েট ইনস্টিটিউটে গণনীয় জীববিদ্যা এবং আণবিক জীববিজ্ঞানের একজন অধ্যাপক।

প্রারম্ভিক জীবন 

অনিমেষ রায় কলকাতার এক শহরতলিতে জন্মগ্রহণ করেন, যা অতীতে ভারতের ফরাসি উপনিবেশ ছিল। তাঁর পিতা-মাতা উভয়ের পূর্বসূরির বাড়ি পূর্ব বাংলায় (বর্তমান বাংলাদেশে) অবস্থিত। তিনি একটি বাংলা মাধ্যম উচ্চ বিদ্যালয় থেকে পড়াশোনা শেষ করে প্রেসিডেন্সি কলেজ, কলকাতায় ভর্তি হন। স্নাতক সম্পন্ন করে তিনি নয়াদিল্লির জওহরলাল নেহেরু বিশ্ববিদ্যালয়ের নব্য প্রতিষ্ঠিত স্কুল অব লাইফ সায়েন্স হতে মাস্টার অব সায়েন্স ডিগ্রি অর্জন করেন। পরবর্তীকালে তিনি অস্ট্রেলিয়ার মোনাশ বিশ্ববিদ্যালয় থেকে জীবাণুর জিনতত্ত্ব বিষয়ে পিএইচ.ডি. অর্জন করেন। ১৯৮৪ থেকে ১৯৮৮ সাল পর্যন্ত তিনি একজন পোস্টডক্টোরাল গবেষক হিসেবে যুক্তরাষ্ট্রের ইউনিভার্সিটি অব অরেগন, ইউজিনের ইনস্টিটিউট অব মলিকুলার বায়োলজির অধ্যাপক ফ্রাঙ্কলিন ডাব্লিউ স্টাহলের গবেষণাগারে কর্মরত ছিলেন। তিনি ১৯৮৯-১৯৯১ সালে ম্যাসাচুসেট্‌স ইনস্টিটিউট অব টেকনোলজির (এমআইটি) অধ্যাপক ইথান সিগনারের পরীক্ষাগারে পোস্টডক্টোরাল ফেলো হিসেবে কাজ করেছেন। ১৯৯১ থেকে ১৯৯৫ সাল পর্যন্ত একজন সহকারী অধ্যাপক এবং ১৯৯৬ থেকে ২০০১ সাল পর্যন্ত একজন সহযোগী অধ্যাপক হিসেবে তিনি রচেস্টার বিশ্ববিদ্যালয়ে শিক্ষকতা করছেন। ২০০১ সালে তিনি কেক গ্র্যাজুয়েট ইনস্টিটিউটে অধ্যাপক হিসেবে যোগদান করেন। ২০০১ থেকে ২০০৪ সাল পর্যন্ত তিনি ইউনিভার্সিটি অব ক্যালিফোর্নিয়া, সান ডিয়েগোতে অ্যাডজাংক্ট প্রফেসর ছিলেন এবং তৎকালে তিনি রচেস্টার বিশ্ববিদ্যালয়ের ভিজিটিং প্রফেসরও ছিলেন। ২০০৯ সাল থেকে তিনি ইনস্টিটিউট ফর সিস্টেমস বায়োলজি এবং হায়দ্রাবাদ বিশ্ববিদ্যালয়ের ভিজিটিং প্রফেসর হিসেবে শিক্ষকতা করছেন।
এছাড়াও বর্তমানে তিনি কেক গ্র্যাজুয়েট ইনস্টিটিউটের পিএইচডি প্রোগ্রাম এবং সেন্টার ফর নেটওয়ার্ক স্টাডিজ উভয়ের ডিরেক্টরের দায়িত্ব পালন করছেন। এর পাশাপাশি ২০০৯ সাল থেকে তিনি সেন্টার ফর কম্পিউটেশনাল সায়েন্সস, সান ডিয়েগো স্টেট ইউনিভার্সিটি, সান ডিয়েগো এবং ক্লেরমন্ট, ক্যালিফোর্নিয়াতে অবস্থিত ক্লেরমন্ট গ্র্যাজুয়েট ইউনিভার্সিটির স্কুল অফ ম্যাথমেটিকাল সায়েন্সেসের অ্যাডজাংক্ট প্রফেসর হিসেবে পাঠ দান করছেন। বর্তমানে তিনি ক্যালিফোর্নিয়া ইন্সটিটিউট অব টেকনোলজিতে একজন ভিজিটিং ফ্যাকাল্টি হিসেবেও কর্মরত আছেন।

কর্মজীবন 

১৯৮৫ সাল থেকে অনিমেষ রায় ডিএনএ রিকম্বিনেশন পদ্ধতি অধ্যয়ন করছেন। ১৯৮৯ সালে অনিমেশ রায় স্যাকারোমাইসেস সেরেভিসিয়ার এইচআইএস৩ জিন ব্যবহার করে ডিএনএ ডাবল স্ট্র্যান্ড ব্রেক দ্বারা প্রবর্তিত হোমোলোগাস রিকম্বিনেশন পদ্ধতির ওপর নিবন্ধ প্রকাশ করেন। তাঁর প্রকাশিত ফলাফল থেকে জানা যায় যে, ঈস্টের ক্রোমোজোমগুলো ডিএনএ রিকম্বিনেশনের সময় ডাবল চেইন ব্রেক তৈরি করে।

সম্মাননা 

১৯৯৩ সাল থেকে অনিমেষ রায় যুক্তরাষ্ট্রের ন্যাশনাল সায়েন্স ফাউন্ডেশন থেকে অসংখ্য সম্মাননা পেয়েছেন। ২০০৯ সালে অনিমেষ রায় এবং আলি নাদিম ন্যাশনাল সায়েন্স ফাউন্ডেশন থেকে ১০০,০০০ মার্কিন ডলার গবেষণা অনুদান লাভ করেন।

তথ্যসূত্র

বহিঃসংযোগ 

 গুগল স্কলারে সূচিবদ্ধ অনিমেষ রায়ের প্রকাশনা।
 ক্যালটেক/এমআইটি এন্টারপ্রাইজে অধ্যাপক অনিমেষ রায়ের বক্তব্য। 

বাঙালি বিজ্ঞানী
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
২০শ শতাব্দীতে জন্ম
জীবিত ব্যক্তি
মোনাশ বিশ্ববিদ্যালয়ের প্রাক্তন শিক্ষার্থী
রোচেস্টার বিশ্ববিদ্যালয়ের শিক্ষক
ক্ষণিকা

ক্ষণিকা হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এতে সর্বমোট ৫৯-টি কবিতা রয়েছে।

বিষয়বস্তু 
জীবনের আপাত-তুচ্ছ মুহূর্তগুলির প্রতি গভীর ভালোবাসা, যৌবনের উল্লাস ও চটুলতা, এই কাব্যের মূল সুর। ছন্দের সাবলীলতা ও ক্ষিপ্রতা এই কাব্যের কবিতাগুলির বিশেষ বৈশিষ্ট্য।

উৎসর্গীকরণ 
রবীন্দ্রনাথ তাঁর "ক্ষণিকা" কাব্যগ্রন্থটি লোকেন্দ্রনাথ পালিতকে উৎসর্গ করেন।

কবিতার তালিকা 
"ক্ষণিকা" কাব্যগ্রন্থের অন্তর্গত কবিতাগুলো হল–

১. উদ্বোধন

২. যথাসময়

৩. মাতাল

৪. যুগল

৫. শাস্ত্র

৬. অনবসর

৭. অতিবাদ

৮. যথাস্থান

৯. বোঝাপড়া

১০. অচেনা

১১. তথাপি

১২. কবির বয়স

১৩. বিদায়

১৪. অপটু

১৫. উৎসৃষ্ট

১৬. ভীরুতা

১৭. পরামর্শ

১৮. ক্ষতিপূরণ

১৯. সেকাল

২০. প্রতিজ্ঞা

২১. পথে

২২. জন্মান্তর

২৩. কর্মফল

২৪. কবি

২৫. বাণিজ্যে বসতে লক্ষ্মীঃ

২৬. বিদায়রীতি

২৭. নষ্ট স্বপ্ন

২৮. একটি মাত্র

২৯. সোজাসুজি

৩০. অসাবধান

৩১. স্বল্পশেষ

৩২. কূলে

৩৩. যাত্রী

৩৪. এক গাঁয়ে

৩৫. দুই তীরে

৩৬. অতিথি

৩৭. সংবরণ

৩৮. বিরহ

৩৯. ক্ষণেক দেখা

৪০. অকালে

৪১. আষাঢ়

৪২. দুই বোন

৪৩. নববর্ষা

৪৪. দুর্দিন

৪৫. অবিনয়

৪৬. কৃষ্ণকলি

৪৭. কৃতার্থ

৪৮. স্থায়ী-অস্থায়ী

৪৯. উদাসীন

৫০. যৌবনবিদায়

৫১. শেষ হিসাব

৫২. শেষ

৫৩. বিলম্বিত

৫৪. মেঘমুক্ত

৫৫. চিরায়মানা

৫৬. আবির্ভাব

৫৭. কল্যাণী

৫৮. অন্তরতম

৫৯. সমাপ্তি

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
ক্ষনিকা কাব্যে কবিতা ৬২টি।
মহুয়া (কাব্যগ্রন্থ)

মহুয়া হল রবীন্দ্রনাথ ঠাকুরের  লেখা একটি বাংলা কাব্যগ্রন্থ। এটি ১৯২৯ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৬৯-টি কবিতা রয়েছে।

কবিতার তালিকা 
"মহুয়া" কাব্যগ্রন্থের অন্তর্গত কবিতাগুলো হল–

১. উজ্জীবন

২. নির্ভয়

৩. দর্পণ

৪. বোধন

৫. পথের বাঁধন

৬. ভাবিনী

৭. বসন্ত

৮. দূত

৯. আশীর্বাদ

১০. বরযাত্রা

১১. পরিচয়

১২. নববধূ

১৩. মাধবী

১৪. দায়মোচন

১৫. পরিণয়

১৬. বিজয়ী

১৭. সবলা

১৮. মিলন

১৯. প্রত্যাশা

২০. প্রতীক্ষা

২১. বন্দিনী

২২. অর্ঘ্য

২৩. লগ্ন

২৪. গুপ্তধন

২৫. দ্বৈত

২৬. সাগরিকা

২৭. প্রত্যাগত

২৮. সন্ধান

২৯. বর্ণ

৩০. পুরাতন

৩১. উপহার

৩২. পথবর্তী

৩৩. ছায়া

৩৪. শুভযোগ

৩৫. মুক্তরূপ

৩৬. বাসরঘর

৩৭. মায়া

৩৮. স্পর্ধা

৩৯. বিচ্ছেদ

৪০. নির্ঝরিণী

৪১. রাখিপূর্ণিমা

৪২. বিদায়

৪৩. শুকতারা

৪৪. আহ্বান

৪৫. প্রণতি

৪৬. প্রকাশ

৪৭. বাপী

৪৮. নৈবেদ্য

৪৯. বরণডালা

৫০. মহুয়া

৫১. অশ্রু

৫২. মুক্তি

৫৩. দীনা

৫৪. অন্তর্ধান

৫৫. উদ্ঘাত

৫৬. সৃষ্টি-রহস্য

৫৭. বিরহ

৫৮. অসমাপ্ত

৫৯. নাম্নী

৬০. বিদায়সম্বল

৬১. নিবেদন

৬২. ছায়ালোকে

৬৩. দিনান্তে

৬৪. অচেনা

৬৫. প্রচ্ছন্নাা

৬৬. শেষ মধু

৬৭. অপরাজিত

৬৮. একাকী

৬৯. অবশেষে

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
আব্দুল কাদির জিলানী মসজিদ

আবদুল কাদের জিলানী রঃ (), কাদেরিয়া সুফি তরিকার প্রতিষ্ঠাতা হযরত আবদুল কাদের জিলানী (রহঃ)'র প্রতি নিবেদিত একটি ইসলামী ধর্মীয় কমপ্লেক্স, যা ইরাকের বাগদাদে অবস্থিত। এর পার্শ্ববর্তী স্কোয়ার কিলানি স্কোয়ার নামে অভিহিত। কমপ্লেক্সটি মসজিদ, দরগা এবং লাইব্রেরি (কাদেরিয়া লাইব্রেরি নামে পরিচিত), যেই ঘরটিতে ইসলামি স্টাডিজ সম্পর্কিত দুর্লভ পুরনো কর্ম সমূহ রয়েছে।

ইতিহাস 

কমপ্লেক্সটি টাইগ্রিস নদীর তীরে আল-রুসাফায় বাব আল-শেখের (আল-শেখের গেইট) কাছে নির্মিত।

শাফাভি শাহ ইসমাইল প্রথমের রাজত্বে, গিলানির মাজার ধ্বংসপ্রাপ্ত হয়েছিল। যাইহোক, ১৫৩৫ সালে, সুলতান সুলাইমান প্রথম মাজারের উপর একটি গম্বুজ নির্মাণ করেন এবং এটার অস্তিত্ব আজও বিদ্যমান।

সন্ত্রাসী ঘটনা 
২০০৭ সালের ২৮ মে, মাজার একটি কার বোমা হামলার লক্ষ্যবস্তু ছিল, যে হামলায় প্রায় ২৪ জন নিহত ও ৬৮ জন আহত হয়েছিল। হামলার কারণে  মাজার ও মসজিদ মারাত্মকভাবে ক্ষতিগ্রস্ত হয়েছিল এবং বাইরের দেওয়াল, একটি গম্বুজ ও মিনার ধ্বংস হয়েছিল।

তথ্যসূত্র 

১২ শতকের মসজিদ
ইরাকের মসজিদ
বাগদাদের মসজিদ
১২শ শতাব্দীর মসজিদ
বাগদাদের ভবন ও স্থাপনা
গম্বুজসহ মসজিদ
ইরাকের সমাধি
জ্যানেট লেই

জ্যানেট লেই (জন্ম জিনেট হেলেন মরিসন; ৬ জুলাই ১৯২৭ - ৩ অক্টোবর ২০০৪) ছিলেন একজন মার্কিন অভিনেত্রী, গায়িকা, নৃত্যশিল্পী ও লেখিকা। তার কর্মজীবনের ব্যপ্তি ছিল পাঁচ দশকের অধিক সময়। ক্যালিফোর্নিয়ার স্টকটনে বেড়ে ওঠা লেইকে আবিষ্কার করেন নর্মা শিয়েরার, তখন তার বয়স ছিল ১৮। শিয়েরার তাকে মেট্রো-গোল্ডউইন-মেয়ারের সাথে চুক্তিবদ্ধ করাতে সাহায্য করেন। লেই শুরুতে কয়েকটি বেতার অনুষ্ঠানে কাজ করেন এবং এরপর নাট্যধর্মী চলচ্চিত্র দ্য রোম্যান্স অব রোজি রিজ (১৯৪৭)-এ দিয়ে তার বড় পর্দায় অভিষেক ঘটে।

কর্মজীবনের শুরুতে তিনি এমজিএমের কয়েকটি বিভিন্ন ধরনের চলচ্চিত্রে অভিনয় করেন, তন্মধ্যে অ্যাক্ট অব ভায়োলেন্স (১৯৪৮), লিটল উইমেন (১৯৪৯), অ্যাঞ্জেলস ইন দ্য আউটফিল্ড (১৯৫১), স্ক্যারামুশ (১৯৫২), দ্য নেইকড স্পার (১৯৫৩), ও লিভিং ইট আপ (১৯৫৪) চলচ্চিত্রগুলো জনপ্রিয়তা লাভ করে। লেই ১৯৫০-এর দশকের দ্বিতীয়ার্ধে মূলত নাট্যধর্মী চলচ্চিত্রে কাজ করেন, তন্মধ্যে রয়েছে সাফারি (১৯৫৬) এবং অরসন ওয়েলসের নোয়া চলচ্চিত্র টাচ অব ইভল (১৯৫৮), কিন্তু তিনি সর্বাধিক খ্যাতি অর্জন করেন অ্যালফ্রেড হিচককের সাইকো (১৯৬০) চলচ্চিত্রে ম্যারিয়ন ক্রেন চরিত্রে অভিনয়ের মধ্য দিয়ে। এই চরিত্রে অভিনয়ের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন

জ্যানেট লেই ১৯২৭ সালের ৬ই জুলাই ক্যালিফোর্নিয়ার মার্সডে জন্মগ্রহণ করেন। তার জন্মনাম জিনেট হেলেন মরিসন। তার মাতা হেলেন লিটা (বিবাহপূর্ব ওয়েস্টারগার্ড) এবং মাতা ফ্রেডরিক রবার্ট মরিসন। তিনি তার পিতামাতার একমাত্র সন্তান। তার মাতামহ-মাতামহী ডেনমার্ক থেকে অভিবাসিত হয়ে মার্কিন যুক্তরাষ্ট্রে এসেছিলেন। তার পিতা স্কটস-আইরিশ ও জার্মান বংশোদ্ভূত। লেইয়ের জন্মের কিছুদিন পর তারা সপরিবারে স্টকটনে চলে যান, সেখানেই তার শৈশবে কাটে। তার শৈশবে দৈন্যের মধ্য দিয়ে কাটে। তার পিতা একটি ফ্যাক্টরিতে কাজ করতেন এবং মহামন্দা পরবর্তী সময়ে বিভিন্ন ধরনের কাজ করে সংসারের খরচ চালাতেন।

পুরস্কার ও মনোনয়ন

তথ্যসূত্র

উৎস

বহিঃসংযোগ

 
 

১৯২৭-এ জন্ম
২০০৪-এ মৃত্যু
২০শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন বেতার অভিনেত্রী
মেট্রো-গোল্ডউইন-মেয়ারের চুক্তিবদ্ধ শিল্পী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
২১শ শতাব্দীর মার্কিন অভিনেত্রী
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
ক্যালিফোর্নিয়ার অভিনেত্রী
ব্রিটিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
স্কটিশ-আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ডেনীয় বংশোদ্ভূত মার্কিন ব্যক্তি
২০শ শতাব্দীর মার্কিন সঙ্গীতশিল্পী
মার্কিন মঞ্চ অভিনেত্রী
মার্কিন টেলিভিশন অভিনেত্রী
লস অ্যাঞ্জেলেসের শিল্পী
ক্যালিফোর্নিয়ার ডেমোক্র্যাট
২০শ শতাব্দীর মার্কিন গায়িকা
শ্যামলী (কাব্যগ্রন্থ)

শ্যামলী রবীন্দ্রনাথ ঠাকুর কর্ত্তৃক গদ্য ছন্দে রচিত একটি বাংলা কাব্যগ্রন্থ। এটি ১৯৩৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ২১-টি কবিতা রয়েছে।

উৎসর্গীকরণ 
রবীন্দ্রনাথ "শ্যামলী" কাব্যগ্রন্থটি  শ্রীমতী রানী মহলানবীশকে উৎসর্গ করেছেন।

কবিতার তালিকা 
"শ্যামলী" কাব্যগ্রন্থের অন্তর্গত কবিতাগুলো হল–

১. দ্বৈত

২. শেষ পহরে

৩. আমি

৪. সম্ভাষণ

৫. স্বপ্ন

৬. প্রাণের রস

৭. হারানো মন

৮. চিরযাত্রী

৯. বিদায়বরণ

১০. তেঁতুলের ফুল

১১. অকাল ঘুম

১২. কনি

১৩. বাঁশিওয়ালা

১৪. মিলভাঙা

১৫. হঠাৎ-দেখা

১৬. কালরাত্রে

১৭. অমৃত

১৮. দুর্বোধ

১৯. বঞ্চিত

২০. অপর পক্ষ

২১. শ্যামলী

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
পূর্ব উপকূলীয় প্রধান রেলপথ

ইস্ট কোস্ট মেইন লাইন (ইসিএমএল) হল পিটারবার্গ, ডোনকাস্টার, ইয়র্ক, ডার্লিংটন, ডারহাম এবং নিউক্যাসল হয়ে লন্ডন এবং এডিনবার্গের শহরের মধ্য ৩৯৩ মাইল (৬৩২ কিমি) দীর্ঘ বিদ্যুতায়িত রেলপথ। লাইনটি গ্রেট ব্রিটেনের পূর্ব দিকের একটি মূল পরিবহন ধমনী, যা এ১ সড়কের সাথে সমান্তরালভাবে চলমান।

১৮৪০-এর দশকে উত্তর ব্রিটিশ রেলওয়ে, উত্তর পূর্বাঞ্চল রেলওয়ে এবং গ্রেট নর্দান রেলওয় নামে তিনটি রেলওয়ে সংস্থা রেলপথটি তৈরি করে। ১৯২৩ সালে, ১৯২১ সালের রেলওয়ে আইন লন্ডন ও উত্তর-পূর্ব রেলওয়ে (এলএনইআর) গঠনের জন্য তাদের একত্রিত করে এবং রেলপথটি এর প্রাথমিক পথে পরিণত হয়। এলএনআর লন্ডন এবং স্কটল্যান্ডের মধ্যে দূরপাল্লার যাত্রীদের ট্র্যাফিকের জন্য লন্ডন, মিডল্যান্ড ও স্কটিশ রেলওয়ের (এলএমএস) সাথে প্রতিযোগিতা করে। এলএনইআর-এর চিফ ইঞ্জিনিয়ার স্যার নাইজেল গ্রেসলে "ফ্লাইং স্কটসম্যান" এবং "ম্যালার্ড" সহ আইকনিক প্যাসিফিক স্টিম লোকোমোটিভস ডিজাইন করেন, যা গ্রান্থাম-থেকে-পিটারবারো বিভাগে বাষ্প লোকোমোটিভের হিসাবে ১২৬ মাইল প্রতি ঘণ্টা (২০৩ কিমি/ঘণ্টা) গতির একটি বিশ্ব রেকর্ড অর্জন করে।

১৯৪৮ সালের ১ জানুয়ারি, রেলপথ জাতীয়করণ হয় এবং ব্রিটিশ রেলওয়ে দ্বারা পরিচালিত হয়। ১৯৬০-এর দশকের গোড়ার দিকে, ডেলিটিক্স সহ ডিজেল-বৈদ্যুতিক ট্র্যাকশন দ্বারা ব্যবস্থাটি প্রতিস্থাপন করা হয় এবং রেলপথের কয়েকটি অংশগুলি আপগ্রেড করা হয় যাতে ট্রেনগুলি প্রতি ঘণ্টা ১০০ মাইল (১৬০ কিলোমিটার/ঘণ্টা) গতিতে চলতে পারে। উচ্চ গতির চাহিদা সহ ব্রিটিশ রেল ১৯৭৬ থেকে ১৯৮১ সালের মধ্যে আন্তঃনগর ১২৫ উচ্চ-গতি ট্রেন চালু করে। ১৯৭৩ সালে, এইচএসটির প্রোটোটাইপ, শ্রেণি ৪১, একটি পরীক্ষার সময় ১৪৩ মাইল (২৩০ কিমি/ঘণ্টা) শীর্ষ গতি অর্জন করে। ১৯৮০-এর দশকে, রেলপথটি বিদ্যুতায়িত হয় এবং আন্তঃনগর ১২৫ ট্রেন চালু হয়।

রেলপথটি লন্ডন, দক্ষিণ-পূর্ব ইংল্যান্ড এবং পূর্ব অ্যাঙ্গলিয়াকে ইয়র্কশায়ার, উত্তর পূর্ব এবং স্কটল্যান্ডের সাথে যুক্ত করেছে এবং এটি তাদের স্থানীয় অর্থনীতির জন্য গুরুত্বপূর্ণ।

তথ্যসূত্র

বহিঃসংযোগ

পূর্ব উপকূলীয় প্রধান রেলপথ
স্কটল্যান্ডের আদর্শ গেজ রেলপথ
ইংল্যান্ডের আদর্শ গেজ রেলপথ
১৮৭১-এ চালু রেলপথ
হার্টফোর্ডশায়ারে রেল পরিবহন
বেডফোর্ডশায়ারে রেল পরিবহন
ক্যামব্রিজশায়ারে রেল পরিবহন
লিংকনশায়ারে রেল পরিবহন
ইয়র্কশায়ারে রেল পরিবহন
নর্থম্বারল্যান্ডে রেল পরিবহন
নটিংহ্যামশায়ারে রেল পরিবহন
লন্ডন বরো অব বার্নেটের পরিবহন
লন্ডন বরো অব ক্যামডেনের পরিবহন
লন্ডন বরো অব হ্যারিঞ্জের পরিবহন
লন্ডন বরো অব ইসলিংটনের পরিবহন
যুক্তরাজ্যের বৈদ্যুতিক রেলপথ
যুক্তরাজ্যের রেলপথ
পূর্ব ইংল্যান্ডের রেলপথ
ইস্ট মিডল্যান্ডের রেলপথ
লন্ডনের রেলপথ
উত্তর-পূর্ব ইংল্যান্ডের রেলপথ
ইয়র্কশায়ার ও হাম্বারের রেলপথ
গ্রেট ব্রিটেনের প্রধান আন্তঃআঞ্চলিক রেলপথ
স্কটল্যান্ডের রেলপথ
ড্রাক ইয়েদজার

ড্রাক ইয়েদজার ( ডিওয়াই ) ভুটানের একটি বেসরকারী সংবাদপত্র। এটা জংখা -ইংরেজি সাপ্তাহিক (শনিবার) পত্রিকা। এটি প্রতিষ্ঠা করেছিলেন সোনম রিঞ্চেন।  ভুটান যখন তার বেসরকারী মিডিয়া সেক্টর বিকাশ শুরু করেছে, ড্রাক ইয়েদজার  তখনই চালু করা হয়েছে।

সাপ্তাহিক ড্রাক ইয়েদজার দেশের অষ্টম পত্রিকা ১৯ ফেব্রুয়ারি ২০১১-এ চালু হয়েছিল। এই কাগজটিতে জাতীয় এবং স্থানীয় সংবাদ, বিনোদন, রীতিনীতি এবং ধর্ম, খেলাধুলা এবং জংখার সংবাদকে অন্তর্ভুক্ত করা হয়েছে। ড্রাক ইয়েদজারের ছয় জন সাংবাদিক রয়েছে, তারা সবাই ভুটান মিডিয়া ফাউন্ডেশন (বিএমএফ) দ্বারা প্রশিক্ষিত। এতে ষোলটি পৃষ্ঠা রয়েছে এবং প্রতি শনিবার প্রকাশিত হয়।

প্রচলন 
ড্রাক ইয়েদজারের  মোট ২০০০ অনুলিপি প্রচার রয়েছে এবং কেবল থিম্পুতে ৫৪৫টি অনুলিপি প্রচারিত হয়।

কর্মিবৃন্দ 
ড্রাক ইয়েদজারের  ছয়জন প্রশিক্ষিত সাংবাদিক আছে যারা দেশের অভিজ্ঞ সাংবাদিক। ভুটানের রয়্যাল সরকারের অর্থায়নে তাদেরকে ভুটান মিডিয়া ইনস্টিটিউট দ্বারা স্বল্প সময়ের প্রশিক্ষণও দেওয়া হয়েছিল।

তথ্যসূত্র

বহিঃসংযোগ 

 জংখা উন্নয়ন কমিশন

ভুটানের সংবাদপত্র
অতিলোনা হ্রদ

অতিলোনা বা হাইপারস্যালাইন হ্রদ হলো একপ্রকার আবদ্ধ জলাশয় যাতে সোডিয়াম ক্লোরাইড বা অন্যান্য লবণের উল্লেখযোগ্য ঘনত্ব বিদ্যমান এবং এতে সমুদ্রের জলের তুলনায় লবণাক্ততার মাত্রা বেশি থাকে (৩.৫%, অর্থাৎ প্রতি লিটারে ৩৫ গ্রাম বা প্রতি মার্কিন গ্যালনে ০.২৯ পাউন্ড ক্ষার রয়েছে)।

নির্দিষ্ট মাইক্রোবায়াল এবং ক্রাস্টাসিয়ান প্রজাতিগুলো এই উচ্চ-লবণাক্ত পরিবেশেতে সাফল্য লাভ করে যা বেশিরভাগ লাইফফর্মের জন্য চলনসই। এর মধ্যে কয়েকটি প্রজাতি নিষ্ক্রিয় হয়ে গেলে সুপ্ত অবস্থায় বিরাজ করে এবং কিছু প্রজাতি ২৫০ মিলিয়ন বছর ধরে বেঁচে থাকবে বলে মনে করা হয়।

হাইপারস্যালাইন হ্রদের জলে উচ্চমাত্রায় লবণের পরিমাণের কারণে অতিমাত্রায় প্লবতা রয়েছে।

হাইপারস্যালাইন হ্রদ প্রতিটি মহাদেশেই পাওয়া যায়, বিশেষ করে শুষ্ক বা আধা শুকনো অঞ্চলে।

আর্কটিকে কানাডিয়ান ডিভন আইস ক্যাপে দুটি সাবগ্লাসিয়াল হ্রদ রয়েছে যা হাইপারস্যালাইন। অ্যান্টার্কটিকায় বড়ো মাপের হাইপারস্যালাইন জলাশয় রয়েছে, ম্যাকমুরডো ড্রাই ভ্যালিয়াসে অবস্থিত ভান্ডা লেক এমনই একটি হ্রদ যাতে ৩৫% এরও বেশি লবণাক্ততা রয়েছে (সমুদ্রের পানির লবণাক্ততার চেয়ে ১০ গুণ বেশি)।

বিশ্বের সর্বাধিক লবণাক্ত জলাশয় গেটেলে পন্ডটি ইথিওপিয়ার আফার শহরে দানাকিল ডিপ্রেশনে অবস্থিত। গেটেল পন্ডের পানির লবণাক্ততা রয়েছে ৪৩%, যা এটিকে পৃথিবীর সর্বোচ্চ নোনতা পানির জলাশয়গুলোর একটি করে তুলেছে। (অর্থাৎ সমুদ্রের পানির লবণাক্ততার চাইতে ১২ গুণ বেশি)।

পূর্বে, এটা বিবেচনা করা হত যে অ্যান্টার্কটিকার বাইরে সবচেয়ে বেশি লোনা হ্রদ হলো জিবুতিতে অবস্থিত আসাল হ্রদ, যার লবণাক্ততা রয়েছে ৩8.৮% (সমুদ্রের পানির লবণাক্ততার চেয়ে দশগুণ বেশি)। সম্ভবত সর্বাধিক পরিচিত অতিলোনা হ্রদ হলো মৃত সাগর (২০১০ সালে ৩৪.২% লবণাক্ততা) এবং যুক্তরাষ্ট্রের ইউটা রাজ্যের গ্রেট সল্ট হ্রদ (৫-২% পরিবর্তনশীল লবণাক্ততা)।

তথ্যসূত্র 

হ্রদ
জলবিজ্ঞান
লবণাক্ত হ্রদ
কথা (কাব্যগ্রন্থ)

কথা রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট ২৫-টি কবিতা রয়েছে। এই কবিতাগুলি "কথা ও কাহিনী" কাব্যগ্রন্থে পুুুনঃব্যবহার করা হয়েছে।

উৎসর্গীকরণ 
রবীন্দ্রনাথ "কথা" কাব্যগ্রন্থটি ভারতীয় বিজ্ঞানী জগদীশচন্দ্র বসুকে উৎসর্গ করেন।

কবিতার তালিকা 
"কথা" কাব্যগ্রন্থের অন্তর্গত কবিতাগুলি হল–

১. কথা

২. শ্রেষ্ঠ ভিক্ষা

৩. প্রতিনিধি

৪. ব্রাহ্মণ

৫. মস্তকবিক্রয়

৬. পূজারিনী

৭. অভিসার

৮. পরিশোধ

৯. সামান্য ক্ষতি

১০ . মূল্যপ্রাপ্তি

১১. নগরলক্ষ্মী

১২. অপমান-বর

১৩. স্বামীলাভ

১৪. স্পর্শমণি

১৫. বন্দী বীর

১৬. মানী

১৭. প্রার্থনাতীত দান

১৮. রাজবিচার

১৯. গুরু গোবিন্দ

২০. শেষ শিক্ষা

২১. নকল গড়

২২. হোরিখেলা

২৩. বিবাহ

২৪. বিচারক

২৫. পণরক্ষা

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
বাংলা সাহিত্য
মার্ক ১

মার্ক ১ হল খ্রিস্টীয় বাইবেলের নূতন নিয়মের অন্তর্গত সাধু মার্ক লিখিত সুসমাচারের প্রথম অধ্যায়।

মূল পাঠ 
সাধু মার্ক লিখিত সুসমাচারের মূল পাঠটি কইন গ্রিক ভাষায় রচিত। এই পুস্তকের প্রথম অধ্যায়টি ৪৫টি অনুচ্ছেদে বিভক্ত।

মূল পাঠের প্রত্যয়ন
এই অধ্যায়ের মূল পাঠটি যে প্রাচীন পাণ্ডুলিপিগুলিতে পাওয়া যায়, তার কয়েকটি হল:
প্যাপিরাস ১৩৭ (দ্বিতীয়/তৃতীয় শতাব্দী; এখনও বিদ্যমান অনুচ্ছেদ ৭-৯, ১৬-১৮)
কোডেক্স ভ্যাটিকানাস (৩২৫-৩৫০; সম্পূর্ণ)
কোডেক্স সিনাইটিকাস (৩৩০-৩৬০; ৩৩ সংখ্যক অনুচ্ছেদটি বাদে)
কোডেক্স বিজে (~৪০০; সম্পূর্ণ)
কোডেক্স ওয়াশিংটনিয়ানাস (~৪০০; সম্পূর্ণ)
কোডেক্স আলেকজান্দ্রিনাস (৪০০-৪৪০; সম্পূর্ণ)
কোডেক্স এফ্রেমি রেস্ক্রিপ্টাস (~৪৫০; এখনও বিদ্যমান অনুচ্ছেদ ১৮-৪৫)

সূচনা: অনুচ্ছেদ ১
 ঈশ্বরের পুত্র যীশুখ্রীষ্টের সুসমাচারের সূচনা

সাধু মার্ক লিখিত সুসমাচারের প্রারম্ভিক অনুচ্ছেদটি মার্কের বিশ্বাসটিকে বিবৃত করেছে।  মার্কিন গবেষক রবার্ট জে. মিলারের অনুবাদ অনুযায়ী উপরিউক্ত বাক্যটির অর্থ হল: "তৈলাভিষিক্ত যিশুর শুভ সংবাদ"। উক্ত অনুবাদের সপক্ষে তিনি যুক্তি দিয়েছিলেন যে, χριστου শব্দটির অর্থ "তৈলাভিষিক্ত" এবং υιου του θεου শব্দবন্ধটি কয়েকটি আদি প্রত্যয়নে অনুপস্থিত। "সূচনা" শব্দটির দ্বারা হয় গ্রন্থের সূচনা অথবা পরবর্তী অনুচ্ছেদের সূচনা অথবা যিশুর কাহিনির সূচনা বোঝানো হয়েছে। কারণ মার্ক শুধুই পাঠকদের কাছে যিশুর কথা বলা শুরু করেছেন, তাঁর সম্পূর্ণ জীবনী রচনা করেননি।

আরও দেখুন
 বাপ্তিস্মদাতা যোহন

তথ্যসূত্র

গ্রন্থপঞ্জি

Bauer, Walter et al. A Greek-English Lexicon of the New Testament and Other Early Christian Literature University Of Chicago Press; 3rd edition (January 15, 2001) 

Metzger, Bruce M. Textual Commentary on the Greek New Testament Deutsche Bibelgesellschaft; 2nd edition (June 1994) 

Nestle, Eberhard; Nestle, Erwin; Aland, Kurt; Novum Testamentum Graece American Bible Society; 27th edition (June 1993)

বহিঃসংযোগ

Jewish Encyclopedia: Jesus: As Healer and Wonder-Worker
Tabgha, traditionally considered the site of the calling of the fisherman
 King James Bible - Wikisource
English Translation with Parallel Latin Vulgate 
Online Bible at GospelHall.org (ESV, KJV, Darby, American Standard Version, Bible in Basic English)
Multiple bible versions at Bible Gateway (NKJV, NIV, NRSV etc.)
 NRSV
 New American Standard Bible
 1881 Westcott-Hort Greek NT
1851 Brenton Septuagint in English

 
মার্কের সুসমাচারের অধ্যায়
কাহিনী (কাব্যগ্রন্থ)

কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট আটটি উল্লেখযোগ্য কবিতা রয়েছে। এই কবিতাগুলি "কথা ও কাহিনী কাব্যগ্রন্থে পুুুুনঃব্যবহার করা হয়েছে।

কবিতার তালিকা 
" কাহিনী" কাব্যগ্রন্থের অন্তর্গত কবিতাগুলি হল–

১. কত কী যে আসে

২. গানভঙ্গ

৩. পুরাতন ভৃত্য

৪. দুই বিঘা জমি

৫. দেবতার গ্রাস

৬. নিষ্ফল উপহার

৭. দীনদান

৮. বিসর্জন

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
কথা ও কাহিনী (কাব্যগ্রন্থ)

কথা ও কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এতে সর্বমোট ৩৩-টি কবিতা রয়েছে। এটি রবীন্দ্রনাথের "কথা" (১৯০০) এবং "কাহিনী" (১৯০০) – এই দুুটি স্বতন্ত্রকাব্যের সম্মিলিত রূপ।

১৩০৬ বঙ্গাব্দের মাঘ মাসে (১৯০০ খ্রীঃ) "কথা" কাব্যগ্রন্থ প্রকাশিত হয়। ১৩১০ বঙ্গাব্দে মোহিতচন্দ্র সেনের সম্পাদনায় "কথা"-র কবিতাগুলি দুটি অংশে প্রকাশিত হয়। প্রথম অংশের নাম "কথা" এবং দ্বিতীয় অংশের নাম "কাহিনী"। পরে দুটি অংশকে একত্রিত করে "কথা ও কাহিনী" নাম দিয়ে নতুন কাব্যগ্রন্থ প্রকাশ করে ইন্ডিয়ান পাবলিশিং হাউস।

তথ্যসূত্র 

রবীন্দ্রনাথ ঠাকুরের কাব্যগ্রন্থ
ক্লাব দেস্পোর্তিভো আভিস

ক্লুবে দেসপোর্চিভো দাস আভিস (, ; এছাড়াও দেসপোর্চিভো দাস আভিস অথবা শুধুমাত্র সিডি আভিস নামে পরিচিত) হচ্ছে সান্তা তিরসু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের তৃতীয় স্তরের ফুটবল লীগ পর্তুগাল চ্যাম্পিয়নশিপে খেলে। এই ক্লাবটি ১৯৩০ সালের ১২ই নভেম্বর তারিখে প্রতিষ্ঠিত হয়েছে। সিডি আভিস তাদের সকল হোম ম্যাচ সান্তা তিরসুর এস্তাদিও দো ক্লুবে দেসপোর্চিভো দাস আভিসে খেলে থাকে; যার ধারণক্ষমতা হচ্ছে ৮,৫৬০। বর্তমানে এই ক্লাবের ম্যানেজারের দায়িত্ব পালন করছেন রাফায়েল মোতা এবং সভাপতির দায়িত্ব পালন করছেন আর্মান্দো সিলভা। পর্তুগিজ রক্ষণভাগের খেলোয়াড় আফোনসো ফিগেইরেদো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিডি আভিস এপর্যন্ত ৩টি শিরোপা জয়লাভ করেছে; যার মধ্যে ১টি তাসা দা পর্তুগাল, ১টি পর্তুগিজ দ্বিতীয় বিভাগ এবং ১টি পর্তুগিজ তৃতীয় বিভাগ শিরোপা রয়েছে।

অর্জন
 তাসা দা পর্তুগাল: ১
২০১৭–১৮
 পর্তুগিজ দ্বিতীয় বিভাগ: ১
১৯৮৪–৮৫
 পর্তুগিজ তৃতীয় বিভাগ: ১
১৯৮৩–৮৪

তথ্যসূত্র

বহিঃসংযোগ

  

ক্লাব দেস্পোর্তিভো আভিস
প্রিমেইরা লিগার ক্লাব
পর্তুগালের ফুটবল ক্লাব
১৯৩০-এ পর্তুগালে প্রতিষ্ঠিত
১৯৩০-এ প্রতিষ্ঠিত ফুটবল ক্লাব
পোর্তিমোনেন্সে স্পোর্টিং ক্লাব

পোর্তিমোনেন্সে স্পোর্চিং ক্লুবে (; এছাড়াও পোর্তিমোন্সে স্পোর্টিং ক্লাব, পোর্তিমোন্সে এসসি অথবা শুধুমাত্র পোর্তিমোনেন্সে এসসি নামে পরিচিত) হচ্ছে পোর্তিমাঁও ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের দ্বিতীয় স্তরের ফুটবল লীগ লিগাপ্রো-এ খেলে। এই ক্লাবটি ১৯১৪ সালে প্রতিষ্ঠিত হয়েছে। পোর্তিমোনেন্সে এসসি তাদের সকল হোম ম্যাচ পোর্তিমাঁওয়ের এস্তাদিও মুনিসিপালে খেলে থাকে; যার ধারণক্ষমতা হচ্ছে ৯,৫৪৪। বর্তমানে এই ক্লাবের ম্যানেজারের দায়িত্ব পালন করছেন পাওলো সের্জিও এবং সভাপতির দায়িত্ব পালন করছেন ফের্নান্দো রোশা। ব্রাজিলীয় রক্ষণভাগের খেলোয়াড় জাদসন ক্রিস্তিয়ানো সিলভা দে মোরাইস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পোর্তিমোনেন্সে এসসি এপর্যন্ত ৩টি শিরোপা জয়লাভ করেছে; যার মধ্যে ১টি লিগাপ্রো এবং ২টি তুর্কি জাতীয় বিভাগ শিরোপা রয়েছে।

অর্জন
লিগাপ্রো: ২০১৬–১৭
পর্তুগিজ দ্বিতীয় বিভাগ: ১৯৭৮–৭৯, ২০০০–০১

তথ্যসূত্র

বহিঃসংযোগ

  

পোর্তিমোনেন্সে স্পোর্টিং ক্লাব
প্রিমেইরা লিগার ক্লাব
পর্তুগালের ফুটবল ক্লাব
১৯১৪-এ পর্তুগালে প্রতিষ্ঠিত
১৯১৪-এ প্রতিষ্ঠিত ফুটবল ক্লাব
২০২০-এর কিউশু বন্যা

২০২০ সালের ৪ঠা জুলাই দক্ষিণ জাপানের কুমামোটো  ও কাগোশিমা অঞ্চলে রেকর্ড ভাঙা ভারী বৃষ্টিপাতের বন্যা হয় ও ধ্বস নামে। ৩৭ জন নিহত হন। নিহতদের মধ্যে ১৪ জনই কুমামোতোর কুমা নদী অববাহিকার কুমা গ্রামের এক বৃদ্ধাশ্রমের বাসিন্দা ছিলেন।

প্রেক্ষাপট  
পার্বত্য অঞ্চল হওয়ার দরুন জাপানে বৃষ্টিপাতের ফলে ধ্বস ও বন্যা এবং তারফলে মানুষের প্রাণহানি হয়। সাম্প্রতিক সময়ে জাপান খুবই ভারী বৃষ্টিপাতের সম্মুখীন হচ্ছে। বিশেষজ্ঞরা এর জন্য বৈশ্বিক উষ্ণায়নকে দায়ী করেন।  এর আগে ১৯৬৫ খ্রিস্টাব্দে কুমা নদীতে প্রবল বন্যা হয়। কুম জাপানের এক অন্যতম বড় নদী। কিউশু পর্বতশ্রেণী থেকে উৎপত্তি লাভ করে কুমামোতো অঞ্চলের হিতোয়োশি, কুমা ও ইয়াৎসুশিরোর মধ্য দিয়ে প্রবাহিত হয়ে ইয়াতসুশিরো সাগরে মিশেছে।

ঘটনাক্রম 
৪ঠা জুলাই ভারী বৃষ্টিপাতের ফলে কিউশু দ্বীপে বন্যা হয়। জাপানি আবহাওয়া দপ্তর স্থানীয় সময় ভোর পাঁচটায় ভারী বৃষ্টিপাতের সম্ভাবনা জানিয়ে চূড়ান্ত সতর্কতা জারি করে। তাদের তথ্যানুসারে বৃষ্টিপাতের পরিমাণ ছিল ঘণ্টায় ১০০ মিলিমিটার। ৬ জুলাই পপর্যন্ত হতাহতের সংখ্যা ৩৭। নিহতদের মধ্যে ১৪ জনই  কুমামোতোর কুমা নদী অববাহিকার কুমা গ্রামের এক বৃদ্ধাশ্রমের বাসিন্দা ছিলেন। একজন উদ্ধারকারীর কথা অনুযায়ী বৃদ্ধাশ্রমের একতলা জলের তলায় চলে যায়। যারা দুতলায় উঠে গিয়েছিলেন তাদের বাঁচানো গেছে কিন্তু একতলার আবাসিকদের উদ্ধার করা যায় নাই। স্থানীয় প্রশাসনের নির্দেশ অনুযায়ী প্রায় কুমামোটো ও কাগোশিমা অঞ্চলের প্রায় ৭৫০০০ মানুষকে স্থানান্তরিত করা হয়েছে।

তথ্যসূত্র

জাপানের ভূগোল
মনের সাথে যুদ্ধ

মনের সাথে যুদ্ধ হচ্ছে ২০০৭ সালের বাংলাদেশী মারপিট নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না। এটি পরিচালনা করেছেন আহমেদ নাসির। এতে শ্রেষ্ঠাংশে অভিনয় করেছেন মান্না, পূর্ণিমা, বাপ্পারাজ ও কাজী হায়াৎ।
চলচ্চিত্রটি  ১৪ অক্টোবর, ২০০৭ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়। চলচ্চিত্রটি ২৯তম বাচসাস পুরস্কার আসরে সর্বাধিক ৩টি বিভাগে পুরস্কার অর্জন করে বিভাগে বাচসাস পুরস্কার অর্জন করেন।

কাহিনি সংক্ষেপ

কুশীলব
 মান্না
 পূর্ণিমা
 বাপ্পারাজ
 সুজাতা
 নাসির খান

সঙ্গীত
মনের সাথে যুদ্ধ চলচ্চিত্রের গানে কণ্ঠ দিয়েছেন মাহফুজ আনাম জেমস। ’আসবার কালে আসলাম একা’ এই গানটির জন্য জেমস ৩ লক্ষ টাকা পারিশ্রমিক নেন।

পুরস্কার ও মনোনয়ন
বাচসাস পুরস্কার
 শ্রেষ্ঠ চলচ্চিত্র অভিনেতা - মান্না (বিজয়ী)
 শ্রেষ্ঠ পার্শ্বচরিত্রে অভিনেতা - বাপ্পারাজ (বিজয়ী)
 শ্রেষ্ঠ পুরুষ কণ্ঠশিল্পী - মাহফুজ আনাম জেমস (বিজয়ী)

উল্লেখ্য
মনের সাথে যুদ্ধ চিত্রনায়ক মান্না প্রযোজিত ৭ম চলচ্চিত্র।

তথ্যসূত্র

বহিঃসংযোগ

 

২০০৭-এর চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র